jkorsvik/nowiki_second_scrape_merged huggingface dataset:
Verviers

Verviers er en kommune og by i provinsen Liège i Belgia. Kommunen består av seks delkommuner: Verviers, Ensival, Lambermont, Petit-Rechain, Stembert og Heusy. Elva Vesdre renner gjennom kommunen.
Byen ligger nær den lille tyskspråklige ytterkanten av Belgia; på tysk heter byen Velwisch.


== Historie ==
Første gang tekstilindustri knyttes til dette området er i historiske kilder fra 1400-tallet. Et århundre etter hadde tøyindustrien overtatt for de eldre metallurgiske verksteder, noe som til dels skyldes åttiårskrigens herjinger i det nordenfor liggende nederlandske område. Selve byen forble imidlertid nokså liten. Det var først i 1651 at den hadde vokst seg sterk nok til å få status som en av fyrstbispedømmet Lièges bonnes villes (hovedbyer).
Slutten av 1700-tallet ble en urolig tid, på grunn av den franske revolusjon. Byen Liège ble i 1795 annektert av Frankrike, og dette førte til en bratt økonomisk nedgang i Verviers, og dermed til stor elendighet. Etter slaget ved Waterloo (1815) snudde det til det bedre. Verviers ble, og forble til langt inn på 1900-tallet, kjent for sin handel med ullstoffer og sin tekstilindustri. Utgangspunkt for tekstilindustrien var det myke (det vil si kalkfrie) vannet fra elven Vesdre, som egnet seg ypperlig for vaskingen av ull og andre tekstiler. Den lave kalkholdighet i elvevannene skyldes at elven og dens sideelver og bekker strømmer ut fra myrlandet Hautes Fagnes.
Industriutbyggeren og forretningsmannen William Cockerill gjorde bruk av britisk know-how til å få fart på Verviers' tekstilindustri. Gatene ble brolagt, gassbelysning installert, og byens folketall ble raskt fordoblet under den industrielle revolusjon. Etter første verdenskrig kunne Verviers' ullindustri måle seg med den i Bradford i England. Blant de familier som var drivkrefter ved den industrielle utbygging kan nevnes navn som Simonis, Biolley, Pelzer, Hauzeur, Renkin, Paulis, Schwachhoffer, Brunninghausen, Lamboray og Adolphy.


== Kjente personer fra Verviers ==
Philippe Gilbert, syklist.
Sébastien Rosseler, landeveissyklist.
Henri Pirenne, historiker.
Henri Vieuxtemps, komponist.


== Referanser ==


== Eksterne lenker ==
(fr) Offisielt nettsted 
(en) Verviers – kategori av bilder, video eller lyd på Commons 
(en) Verviers – galleri av bilder, video eller lyd på Commons
Plansmie

Plansmie (på fransk og engelsk charrette) er en planleggingsmetode for kollektiv utvikling av en idé eller et konsept for blant annet by- eller regionutvikling. Plansmier kan dekke flere felt, og nærliggende er smidige metoder innen programvareutvikling og metoder for lokal planlegging av stedsutvikling. Sentralt i metoden er å samle alle aktører slik at de i løpet av en kort iterasjon kan lage eller forbedre en plan som har bred tilslutning i et lokalsamfunn.Metoden er i sin moderne form bruk siden 1990-tallet, ofte i forbindelse med utviklingen av nyurbanisme og stedsaktivisme. I Norge har et titalls plansmier blitt avholdt på 2000-tallet. Blant dem er:

plansmien i Evje, som dokumenteres i filmen Sørlandsrefseren
plansmien om alternativ Filipstad-utbygging i Oslo
Rakkestad kommunes plansmie i 2011.I Norge har særlig Audun Engh, Arne Sødal og Erling Okkenhaug promotert plansmie som verktøy for stedsutvikling.Uttrykket charrette har sin opprinnelse i arbeidsmetoden arkitektstudenter ved École nationale supérieure des beaux-arts i Paris benyttet frem mot avsluttende eksamen på 1800-tallet. Émile Zola skildret en slik scene med hektisk arbeid frem mot en leveringsfrist i verket L'Œuvre som ble utgitt i 1886. Siden har uttrykket betydning utviklet seg og fått dagens design- og byutviklingsrelaterte betydning. Det norske begrepet plansmie har vært i bruk fra ca 2004.


== Referanser ==
Hot a’Mighty! (album)

Hot a'Mighty er et musikkalbum av Jerry Reed som ble utgitt desember 1972. Reed komponerte to sanger selv til dette albumet. Produsent var Chet Atkins og Reed.Albumet ble relansert på CD 25. juli 2000 hvor den ble slått sammen med albumet Lord, Mr. Ford.


== Sporliste ==


=== Side 1 ===
«Goodnight, Irene» (Huddie Ledbetter/John Lomax) – 2:56 – (innspilt 10. og 30. august 1972)
«Chuck Berry medley» – 3:13 – (innspilt 10. august 1972)
«The Promised Land» (Chuck Berry)
«Johnny B. Goode» (Berry)
«School Days (Ring, Ring! Goes the Bell)» (Berry)
«Mabellene» (Chuck Berry/Russ Fratto/Alan Freed)
«Memphis, Tennessee» (Berry)
«Sweet Memories» (Mickey Newbury) – 2:53 – (innspilt 17. september/23. oktober 1972)
«You Took All the Ramblin' Out of Me» (Jerry Reed Hubbard) – 2:16 – (innspilt 23. november 1970)
«Back Home in Georgia» (John Willis Ragsdale) – 2:53 – (innspilt 26. september 1972)


=== Side 2 ===
«I'm Not Playing Games» (Jerry Reed Hubbard) – 2:38 – (innspilt 10. august 1972)
«Nashville Woman» (Glenn Lonsdale)– 2:29 – (innspilt 28. september 1972)
«Sixteen Tons» (Merle Travis) – 2:35 – (innspilt 14. september 1972)
«Caribbean» (Mitchell Torok) – 2:34 – (innspilt 10./30. august 1972)
«I Just Don't Understand» (Marijohn Wilkin/Kent Westberry) – 2:50 – (innspilt 15. september 1972)


== Musikere og instrumenter ==
Jerry Reed: vokal, gitar
Paul Yandell: gitar
Ray Edenton: gitar
Jerry Shook: elektrisk gitar
Pete Wade: gitar, elektrisk gitar
Harald Rugg: steel gitar
Henry Strzelecki: bass
Stephen Schaffer: bass
Larrie Londin: trommer
James Isbell: perkusjon
Willie Ackerman: bongoer
Harry Bluestone: fiolin
James Getzoff: fiolin
Assa Drori: fiolin
Henry Ferber: fiolin
Tibor Zelig: fiolin
Lou Class: fiolin
William Kurasch: fiolin
Jay Rosen: fiolin
Howard Griffin: fiolin
Harris Goldman: fiolin
Joseph Dituillo: cello
Raymond J. Kelley: cello
Raymond J. Triscari: trompet
Carol Lewis: trompet
Oliver Mitchell: trumpet
Lew McCreary: trombone
Dick Hyde: trombone
Alfred deLory: stryke arrangement


== Referanser ==
Robert Westall

Robert Atkinson Westall (født 7. oktober 1929 i North Shields, død 15. april 1993 i Warrington) var en britisk barnebokforfatter, best kjent for debutboka The Machine Gunners som han mottok Carnegie Medal for i 1975. Han mottok også Carnegie-prisen for The Scarecrows (1981), og Guardian Children's Fiction Prize i 1991 for Kongeriket ved havet (The Kingdom by the Sea)


== Liv ==
Han vokste opp i Tyneside, et landskap som ofte kan gjenkjennes i bøkene hans. Han tok kunstutdannelse ved Durham University og Slade School of Fine Art, og arbeidet som kunstfaglærer ved Sir John Deane's College inntil han i 1986 ble fulltids forfatter. Han giftet seg i 1958 med Jean Underhill; sønnen Chris døde i en motorsykkelulykke i 1978, noe som også fikk utslag i forfatterskapet med bøkene Devil on the Road (1979) og The Haunting of Chas McGill (1983).


== Bøker ==
I bøker som The Machine Gunners, oppfølgeren Fathom Five (1980) og The Kingdom by the Sea (1991) bruker Westall sine egne erfaringer fra oppveksten i Tyneside under andre verdenskrig. I lys av debutboka – hvor en gruppe barn får tak i mitraljøsen fra et styrtet tysk fly – beskrives Westall som «the most notable writer on the war» og som en «exponent of the 'new realism', and The Machine Gunners, which deals with the breakdown of communication between adults and children under the stress of war, is genuinely atmospheric and ambitious.» Den senere krigsboka Blitzcat (1989), som handler om andre verdenskrig sett fra en katts synsvinkel, omtales imidlertid som preget av vold og gru.The Scarecrows (1981) tar utgangspunkt i den fjortenårige gutten Simons ubehag ved at moren skal gifte seg igjen. Når nyfamilien er etablert, isolerer Simon seg fra familien og dyrker hatet til stefaren. Han oppsøker en gammel mølle i nabolaget; her finnes det et gjenferd etter drap som ble begått under krigen. Westall skrev også om overnaturlige krefter i andre bøker, som The Wind Eye (1983); og han skrev pessimistiske framtidsromaner som Futuretrack 5 (1983).På norsk finnes Yaxleys katt (1994) og Kongeriket ved havet (1994).
The Machine Gunners og The Watch House er filmet av BBC som serier, i 1983 og 1988.Hans fødested er markert med blå plakett. I hjembyen finnes også en «Robert Westall Walk» som omfatter steder fra livet og forfatterskapet.


== Referanser ==


== Eksterne lenker ==
Offisielt nettsted
DS «Henrik Ibsen»

DS «Henrik Ibsen» var et lasteskip bygget ved Sir Raylton Dixon & Co. Ltd., Middlesbrough, Storbritannia som byggenummer 524. Skipet ble levert til Vilhelm Torkildsen med flere, Bergen i desember 1906. Hugget i 1952.


== Tidslinje for fartøyet ==
1906: desember: Levert som «Henrik Ibsen» til Vilhelm Torkildsen med flere, Bergen.
1914: A/S D/S Henrik Ibsen ved Vilhelm Torkildsen, Bergen.
1938: desember: Solgt til Skibs A/S Solvang ved A.Gowart Olsen, Stavanger.
1940 - 1945: I konvoifart for Nortraship
1952: desember: Solgt til Storbritannia for opphugging.


== Kilder ==
«Henrik Ibsen» www.warsailors.com
«Henrik Ibsen» www.sjohistorie.no
Waimes

Waimes (tysk: Weismes) er en kommune i provinsen Liège i Belgia. Kommunen består av tre delkommuner: Waimes, Faymonville og Robertville. Kommunen er en så kalt fasilitetskommune, som betyr at kommunen er pålagt å tilby sine minoritetsspråklige innbyggere, kommunale tjenester på tysk om ønskelig. 
En stor del av Hautes Fagnes og den belgiske delen av den tysk-belgiske naturparken Hohes Venn-Eifel ligger i kommunen. Her finner man også Belgias høyeste fjell Signal de Botrange på 694 moh., det femte høyeste fjellet Mont-Rigi på 681 moh og en av Belgias største innsjøer, Lac de Robertville (62 ha). Elva Roer har sitt utspring ikke langt fra toppen av Signal de Botrange (på 660 moh.). Utenom Roer renner elva Amblève og de mindre elvene Warche og Warchenne gjennom kommunen. 


== Referanser ==


== Eksterne lenker ==
(de) Offisielt nettsted 
(en) Waimes – kategori av bilder, video eller lyd på Commons 
(en) Waimes – galleri av bilder, video eller lyd på Commons
Welkenraedt

Welkenraedt (nederlandsk: Welkenraat) er en kommune i provinsen Liège i Belgia. Kommunen består av to delkommuner: Welkenraat (Welkenraedt) og Henri-Chapelle (Hendrik-Kapelle). Selv om kommunen ikke er en så kalt fasilitetskommune og derfor ikke er lovpålagt å tilby sine minoritetsspråklige innbyggere kommunale tjenester på deres språk, har Welkenraedt et skoletilbud på både tysk og nederlandsk i tillegg til fransk.


== Referanser ==


== Eksterne lenker ==
Offisielt nettsted 
(en) Welkenraedt – kategori av bilder, video eller lyd på Commons
Berloz

Berloz (nederlandsk: Berlo) er en kommune i provinsen Liège i Belgia. Kommunen består av tre delkommuner: Berloz, Corswarem og Rosoux-Crenwick (Roost-Krenwik).


== Referanser ==


== Eksterne lenker ==
Offisielt nettsted 
(en) Berloz – kategori av bilder, video eller lyd på Commons
Temerloh

Temerloh er et distrikt i delstaten Pahang i det sentrale Vest-Malaysia. Det har et areal på 2 471 kvadratkilometer og 158 724 innbyggere (2010). Administrasjonssenteret ligger i byen Temerloh.


== Byen ==
Byen Temerloh hadde 36 508 innbyggere (2000), og er den nest største i delstaten Pahang, etter  Kuantan. Byen ligger ved samløpet av elvene Pahang og Semantan, og blir derfor også kalt Kuala Semantan («Kuala» er malaysisk for «samløp»). Beliggenheten mellom to elver gjorde at Temerloh i tidligere tider var en viktig havneby.


== Referanser ==


== Eksterne lenker ==
Offisielt nettsted 
(en) Temerloh District – kategori av bilder, video eller lyd på Commons
Alysia Johnson Montaño

Alysia Johnson Montaño (født 23. april 1986) er en amerikansk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble nummer 5 på 800 meter.


== Referanser ==


== Eksterne lenker ==
(en) Alysia Johnson Montaño – Olympics.com 
(en) Alysia Johnson Montaño – Olympic.org 
(en) Alysia Johnson Montaño – Olympedia 
(en) Alysia Johnson Montaño – Sports-Reference (OL-resultater – arkivert) 
(en) Alysia Johnson Montaño – USAs olympiske komité 
(en) Alysia Johnson Montaño – World Athletics 
(en) Alysia Johnson Montaño – Diamond League 
(en) Alysia Johnson Montaño – USATF 
(en) Alysia Johnson Montaño – Track and Field Statistics
Tembeling

Tembeling (malayisk: Sungai Tembeling, også skrevet Tembiling) er ei elv på Malayahalvøya i delstaten Pahang i Malaysia.
Elva har utspring i Besarfjellene nær grensa mot delstaten Terengganu. Hele elveløpet ligger i distriktet Jerantut. Den renner gjennom nasjonalparken Taman Negara, som den delvis også danner grensa til. Tembeling renner sammen med Jelai og danner elva Pahang.


== Referanser ==
Jelena Arzjakova

Jelena Vladimirovna Arzjakova, russisk Елена Владимировна Аржакова (født 8. september 1989) er en russisk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble nummer 6 på 800 meter.


== Referanser ==


== Eksterne lenker ==
(en) Jelena Arzjakova – Olympedia 
(en) Jelena Arzjakova – Sports-Reference (OL-resultater – arkivert) 
(en) Jelena Arzjakova – World Athletics 
(en) Jelena Arzjakova – Track and Field Statistics
Francine Niyonsaba

Francine Niyonsaba (født 5. mai 1993) er en burundisk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble nummer 7 på 800 meter.Hun tok sølv under Sommer-OL 2016.I 2021 representerte hun Burundi på øvelsen 10 000 meter under Sommer-OL 2020 arrangert i Tokyo, og kom på 5. plass. Niyonsaba deltok også på 5 000 meter under de samme lekene, men ble diskvalifisert i forsøksheatet.


== Referanser ==


== Eksterne lenker ==
(en) Francine Niyonsaba – Olympics.com 
(en) Francine Niyonsaba – Olympic.org 
(en) Francine Niyonsaba – Olympedia 
(en) Francine Niyonsaba – Sports-Reference (OL-resultater – arkivert) 
(en) Francine Niyonsaba – World Athletics 
(en) Francine Niyonsaba – Diamond League 
(en) Francine Niyonsaba – Track and Field Statistics
Alice Schmidt

Alice Schmidt (født 3. oktober 1981) er en amerikansk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i semifinalen på 800 meter.


== Referanser ==


== Eksterne lenker ==
(en) Alice Schmidt – Olympedia 
(en) Alice Schmidt – Sports-Reference (OL-resultater – arkivert) 
(en) Alice Schmidt – USAs olympiske komité 
(en) Alice Schmidt – World Athletics 
(en) Alice Schmidt – Diamond League
Tintu Luka

Tintu Luka (født 26. april 1989) er en indisk friidrettsutøver som konkurrerer i mellomdistanseløp. Hun representerte landet sitt i Sommer-OL 2012 i London, der hun ble slått ut i semifinalen på 800 meter.


== Referanser ==


== Eksterne lenker ==
(en) Tintu Luka – Olympedia 
(en) Tintu Luka – Sports-Reference (OL-resultater – arkivert) 
(en) Tintu Luka – Commonwealth Games Federation 
(en) Tintu Luka – World Athletics 
(en) Tintu Luka – Diamond League 
(en) Tintu Luka – Track and Field Statistics 
(en) Tintu Luka – Track and Field Statistics
Malika Akkaoui

Malika Akkaoui (født 25. desember 1987) er en marokkansk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i semifinalen på 800 meter.


== Referanser ==


== Eksterne lenker ==
(en) Malika Akkaoui – Olympics.com 
(en) Malika Akkaoui – Olympic.org 
(en) Malika Akkaoui – Olympedia 
(en) Malika Akkaoui – Sports-Reference (OL-resultater – arkivert) 
(en) Malika Akkaoui – World Athletics 
(en) Malika Akkaoui – Diamond League 
(en) Malika Akkaoui – Track and Field Statistics
Jessica Smith (friidrettsutøver)

Jessica Lorene Smith (født 11. oktober 1989) er en canadisk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i semifinalen på 800 meter.


== Referanser ==


== Eksterne lenker ==
(en) Jessica Smith – Olympedia 
(en) Jessica Smith – Sports-Reference (OL-resultater – arkivert) 
(en) Jessica Smith – Canadian Olympic Committee 
(en) Jessica Smith – World Athletics 
(en) Jessica Smith – Diamond League
Kota Belud

Kota Belud er et distrikt i Patai Barat-divisjonen i den malaysiske staten Sabah. Distriktet ligger på vestkysten, nord for Kota Kinabalu, og har et areal på 1 386 kvadratkilometer og et folketall på 91 272 (2010). Administrasjonssenteret er byen Kota Belud.
Distriktet strekker seg østover opp mot Crockerfjellene, med deler av Kinabalu nasjonalpark. Malaysias høyeste fjell, Kinabalu, ligger på grensen til Ranau. De viktigste næringene er jordbruk og fiske.


== Byen ==
Byen Kota Belud har 8 392 innbyggere, og regnes som et viktig kulturelt sentrum i Sabah.  Byen er kjent for sitt søndagsmarked, og en gang i året arrangeres «det store markedet», som er Sabahs største.


== Referanser ==
Natholmen

Natholmen eller Nattholmen er en øy i Sandefjord kommune, i luftlinje 6 km øst for sentrum og like sør for halvøya Årø. Arealet er ca. 0,22 km2. Øya er bebygd og har privat veiforbindelse over en smal bru. 
På Natholmen ligger Knattholmen leirsted og kystleirskole, som eies og drives av Norges KFUK-KFUM. 

		


== Eksterne lenker ==
(no) Knattholmens offisielle side
Mesna

Mesna eller Mesnaelva er ei elv i Lillehammer kommune i Innlandet fylke. Elva er om lag 8,6 kilometer lang, og renner fra nordenden av innsjøen Nord-Mesna til Mjøsa. Hele Mesnavassdraget er 42,9 km langt og har et nedbørfelt på 249,6 km² i Innlandet. I tillegg er vann fra 29 km² nedbørfelt overført fra Brumunda. Middelvannføringen ved munningen er 5,63 m³/s. Nedbørsfeltet ligger hovedsakelig 500 til 900 moh..

Stedet der elva begynner kalles Mesnasaga, og elva renner nordvestover gjennom et flatt myrlandskap mot stedet Kanten, der den renner utfor i flere fossefall ned dalsiden og gjennom sentrum i byen Lillehammer.
Mesnavassdraget omfatter en rekke regulerte innsjøer, blant annet Sør-Mesna, som er forbundet med Nord-Mesna med en kort elv. Her ligger tettstedet Mesnali. De to Mesnavannene og elva Mesna er regulert, og det meste vannet brukes til produksjon av elektrisk kraft i Mesna kraftverk. Dagens kraftverk ble bygd i 1985, og erstattet da et eldre kraftverk fra 1894. Mesnafossen har store deler av året begrenset vannføring. To ganger i året er det konsesjonspålagt vannslipp i Mesna. Da økes vannføringen til ca. 10 m³/s.Fossefallene i Mesna var en viktig lokaliseringsfaktor for industri i byen Lillehammer, og har gitt navn til flere bedrifter på Lillehammer, f.eks. Mesna Bruk.
Mesnafossen har også vært en viktig attraksjon i turistbyen Lillehammer. Elva har et roligere parti forbi den tidligere campingplassen Stampesletta og Lillehammer turisthotell. Herfra er det stier oppover langs Mesnafossen. Elva er også oppdemt i et kort parti, slik at det dannes en dam, Badedammen.
Finna bru er et kulturminne i daglig bruk som gangbru over Mesnaelva og forbinder stier og småveier i de øvre bydeler i Lillehamme. Brua ble opprinnelig bygget over elva Finna i Vågå 1868. I 1937 ble brua flyttet til Lillehammer. Brua er konstruert i tre med to fagverk sammenbundet med gangbane og overbygning med skråtak over fagverkene. Brua har fritt spenn på 29 meter.


== Mesnasaga til Krokbua ==

		
		
		
		


== Kroken til Badedammen ==

		
		
		
		
		


== Gjennom sentrum og ut i Mjøsa ==

		
		
		
		
		
		


== Referanser ==


== Litteratur ==
Ola Matti Mathisen (1998). Mesnaelva : Elva i våre hjerter : Mesna kraftselskap – 75 år. Lillehammer: Thorsrud, Lokalhistorisk Forlag. ISBN 8278470251. 


== Eksterne lenker ==
Faktaark om Mesna. Kartverket
Bussulykken på Ljøsne

Bussulykken på Ljøsne skjedde på Ljøsne i Lærdal ca. klokka 17.15 den 24. mai 1978. I en skarp sving på veien som i dag er europavei 16 mistet en semitrailer flere sponplater da den møtte en turistbuss. Platene traff bussen og mange av passasjerene. 7 personer omkom i ulykken og like mange ble alvorlig skadet.
Traileren fra Firda Billag kom fra Gjøvik og var på vei til Førde med sponplater. Samtidig var bussen fra Winge Reisebureau på vei opp Lærdalen til Tyin med 28 amerikanske turister, guide og sjåfør. På vei inn i den såkalte Ove-svingen på Ljøsne fikk hengeren på traileren en liten sleng og kom litt for langt inn på veien. Hengeren ble sneiet av bussen som kom imot. Lastestroppene som holdt sponplatene på hengeren ble slitt av, og flere plater falt av hengeren og traff bussen. Platene knuste vinduene på bussens venstre side og traff passasjerene med stor kraft.
Bussjåføren kom fysisk uskadd fra ulykken. Trailersjåføren ble dømt for uaktsomhet og fikk 30 dager betinget fengsel og måtte betale 1000 kroner i bot og 500 kroner i saksomkostninger.


== Kilder ==
NRK: For 35 år sidan vart sju personar drepne her - Kristen Olav hugsar det som om det var i går (29. september 2013)
Firda Folkeblad: Fæl ulukke i Lærdal i går (s. 2, 25. mai 1978, digitalisert av Nasjonalbiblioteket)
Europatouren i landeveissykling 2014

Europatouren i landeveissykling 2014 var den 10. sesongen av UCI Europe Tour.
Belgieren Tom Van Asbroeck vant sammenlagt, mens hans lag Topsport Vlaanderen-Baloise vant lagkonkurransen. Italia vant beste nasjon, mens Norge endte som 14. Beste norske rytter ble Kristoffer Skjerping som endte på en 76.-plass, og det beste norske laget ble Team Joker på 26.-plass. 


== Kalender ==


== Lagene ==
ProTeams kan delta i ritt som er rangert x.1 eller høyere. Disse lagene kan ikke tjene poeng på Europatour-rankingen.
Profesjonelle kontinentallag kan delta i alle typer ritt, men i ritt på nivå x.2 kan bare lag fra arrangørlandet delta.
Kontinentallag kan delta i alle typer ritt, men i ritt på nivå x.HC kan bare lag fra arrangørlandet delta.
Nasjonale lag kan delta i ritt som er rangert x.1 eller lavere


== Ranking sammenlagt ==


== Eksterne lenker ==
Offisielt nettsted
UCI WorldTour 2014

UCI WorldTour 2014 er den fjerde utgaven av UCI WorldTour. Den inneholder 28 endags- og etapperitt i Europa, Australia, Canada og Kina. 


== Ritt ==


== Lagene ==


=== UCI ProTeams ===
Lagene som er registrert som ProTeams har rett og plikt til å delta i alle WorldTour-ritt. 18 lag fikk tildelt ProTeam-lisens for 2014-sesongen. Alle som hadde ProTeam-lisens i 2013 fikk fornyet lisens, og siden Vacansoleil-DCM og Euskaltel-Euskadi ble lagt ned, fikk Europcar den siste ledige plassen.


=== UCI Profesjonelle kontinentallag ===
I tillegg til ProTeams kan arrangørene invitere (vanligvis 2-8) profesjonelle kontinentallag. Disse kan ikke tjene poeng på rankingen.


== Ranking ==


=== Poengberegning ===
Det gis poeng for sammenlagtplassering og plassering på enkeltetapper. Lagene og nasjonene rangeres basert på poengene til deres fem beste ryttere. Kun ryttere på ProTeams kan ta poeng.


=== Individuelt ===


=== Lag ===


=== Nasjon ===


== Referanser ==


== Eksterne lenker ==
Offisielt nettsted
Visdom

Visdom kan defineres som kunnskap oppnådd av egen erfaring og dermed å kunne dømme hva som er rett handling i en gitt situasjon. Visdom kan også defineres på mange andre måter og sett i sammenheng med flere forskjellige ting, f.eks. moral, innsikt, forståelse, medfølelse og høy levealder, og anses som en sjelden, positiv, personlig egenskap, eller som en dyd i de fleste trosretninger. Intelligens, følelser og spiritualitet har også likheter med visdom, men er ikke det samme. For eksempel er det mulig å ha intelligens og derfor forstå hva noe er, men likevel mangle praktisk erfaring til å vite hvorfor det er sånn. Likevel er det ikke slått fast en bestemt definisjon om nøyaktig hva det betyr å være vis, ved hjelp av vitenskapelige studier.Arthur Schopenhauer sa at det er bedre å foklare kompliserte ting enkelt, enn enkle ting kompliserte. På samme måte brukers gjerne parabeler, med hverdagslige ting og ord som forklarer noe som ikke kan forstås ved kunnskap, men som man likevel forstår, hos figurer som Jesus og Buddha, og andre religiøse skikkelser, filosofer, munker osv.  


== Referanser ==
26. serierunde i Tippeligaen 2013

26. serierunde i Tippeligaen 2013 startet fredag 4. oktober klokken 19 med Brann mot Haugesund. Runden fortsatte med to kamper lørdag 5. oktober. Viking mot Sandnes Ulf klokken 15.30, og Strømsgodset mot Vålerenga klokken 18. Runden avsluttet med fem kamper søndag 6. oktober. Start mot Sarpsborg 08 klokken 15.30, tre kamper klokken 18, og Rosenborg mot Hønefoss klokken 19.


== Fakta ==